રાજકોટ : રાજકોટ શહેરમાં વર્ષો જુની જમીન, પ્લોટોના બોગસ દસ્તાવેજો બનાવી ઉત્તરોતર એન્ટ્રીઓ પડાવી કે અન્યોને વેચી દઈને કૌંભાંડ આચરાતા હોવાના વધુ એક બનાવમાં પીજીવીસીએલના નિવૃત એક્ઝીક્યુટીવ ઈજનેર યોગેન્દ્રભાઈ કંચનભાઈ પટેલ (ઉ. વ. ૬૨)ના મૃત માતાના ઘંટેશ્વરમાં આવેલા સવા કરોડથી વધુની કિંમતના પ્લોટનો બોગસ દસ્તાવેજ બનાવી કૌંભાડ આચરાયાનો બનાવ યુનિવર્સિટી પોલીસમથકે નોંધાયો છે.